María Zamora

Maria Zamora (Valentzia, 1976) valentziar zinema ekoizlea da. Avalon PC (2007-2021) zinema independenteko ekoiztetxearen bazkide sortzailea, Elástica Films (2021) sortzeko utzi zuena. 2022an, Berlingo Nazioarteko Zinemaldian Urrezko Hartza irabazi zuen lehen emakume ekoizle espainiarra izan zen Alcarrás filmagatik. 2024ko Espainiako Zinematografia Sari Nazionala lortu zuen. 

 Bizitza 
Enpresen Administrazio eta Zuzendaritza ikasketak egin zituen, eta Ikus-entzunezko Produkzioaren Kudeaketa masterra Valentziako Unibertsitatean.  

 Lan ibilbidea 
2000. urtean, Canal 9ko programetan produkzioko laguntzaile gisa hasi zen eta Valentziako Mostran ere lan bera egin zuen. 2001ean Madrilera joan zen eta Avalon Productions enpresan lan egin zuen, produkzio-laguntzaile, produkzio-zuzendari edo produktore elkartu gisa. 2007ko maiatzean, Avalon PC-ko bazkide sortzailea izatera pasa zen, eta Produktore Exekutibo gisa aritu zen. 

2004an ekoitzi zuen bere lehen film laburra, Física II (Daniel Sánchez Arévalo), eta ondoren David Planell (Ponys), Beatriz Sanchís (La clase, La otra mitad) edo Carla Simón (Después también) zuzendarien lanak egin zituen, horien ondoren bere lehen film luzea ekoitzi zuelarik. Horren adibide dira, La vergüenza (Planell, 2009), Todos están muertos (Sanchis, 2014) eta Verano 1993 (Simon 2017) filma Oscar sarien 90. edizioan ingelesez ez zen film onenaren kategorian Espainiaren ordezkari gisa hautatua izan zena. Halaber, La mujer sin piano (Javier Rebollo, 2009), María (y los demás) (Nely Reguera, 2016), Libertad (Clara Roquet, 2021), eta Apuntes para una película de atracos (Elías León Siminiani, 2018) eta My Mexican Bretzel (Nlorénez, 2019) dokumentalak ekoitzi zituen.

2021ean Avalon PC utzi eta Elástica Films sortu zuen, Enrique Costa banatzaile eta Avalon Dko bazkide sortzailearekin batera.A. Zinema independentea ekoizten jarraitu zuen, bereziki emakume zuzendarienak, eta opera primak. Ekoiztetxe horrekin egin zuen lehen filmarekin, Alcarràs (2022), Berlingo 2022ko Nazioarteko Zinemaldian Urrezko Hartza irabazi zuen.Ekoitzi zuen Jaione Cambordaren O corno (2023) filmak Donostiako Nazioarteko Zinemaldiko film onenaren Urrezko maskorra jaso zuen 2023an. Baita Elena Martín Gimenoren Creatura (2023), Goya sarietarako lau izendapenekin, eta Alvaro Gagoren Matria (2023) opera prima, bi izendapenekin.

2022an, telesailak ekoizteko interesa agertu zuen, Flakok idatzitako Esa maldita pared lanaren egokitzapenarekin. Flako, Apuntes para un película de atracos filmeko protagonista izan zen eta bertan, Isaki Lacuestak, Isa Campok eta Raúl Arévalok parte hartzen dute. Gainera, Manuel Jaboisen Miss MARTE eleberria telebistara egokitu zuen.

2024an, Paula Ortizen La virgen roja estreinatu zuen Donostiako Zinemaldian, Polvo serás (Carlos Marques-Marcet) aurreprodukzioa eramaten zuen bitartean. Beste lan barzuk ere ekoitzi ditu Carla Simónen Romería, Mar Collen Las madres no eta Paula Ortizen Hildegart, La mitad de Ana Marta Nietoren debuta luzemetrairen zuzendaritzan. Marta Nietoren lehen film laburra, Son (2022), ekoitzi zuen. 

Urte horretan, Kultura Ministerioak ematen duen 2024 Zinematografia Sari Nazionala lortu zuen, “zinema independente eta ausartari emandako babesagatik (...) Espainiako zinema independenteak nazioarteko merkatuan duen presentzia indartu zuen, begirada sentikor eta anitzetan eraginez ". Epaimahaian, besteak beste, Ignasi Camós Victoria (Zinematografiaren eta Ikus-entzunezko Arteen Institutua, Juan Vicente Cordoba; Daniel Grao eta Paula Palacios Castaño (Emakume Zinemagileen eta Ikus-entzunezkoen Elkartea, CIMA) eta Desiré de Fez. 

Zamora European Film Academy-ko (EFA, Europako Zinema Akademia) kidea da, baita AECINEko (Zinema Independentearen Ekoizle Elkartea) zuzendaritza-batzordeko kidea ere, eta EAVEn (European Audiovisual Entrepreneurs) lizentziaduna eta koordinatzaile nazionala da. 2021eko Donostia Zinemaldian Horizontes Latinos epaimahaiko presidentea izan zen eta 2022ko Canneseko Nazioarteko Zinema Jaialdiko Kritikaren Asteko epaimahaikidea.

 Filmografia 

 Film laburrak 


 Film luzeak 


 Sariak eta aintzatespenak 

 2017: Zinema Ekoizle Onenaren Saria ProduccionAudiovisual.com, Verano 1993gatik.  
 2022: Urrezko Hartza Berlingo Nazioarteko Jaialdian, Alcarrásek emana, Carla Simonek zuzendua.
 2024. Urteko Emakumea Campari Saria Zilarrezko Fotogrametan.
 2024: 2024ko Zinematografia Sari Nazionala, Kultura Ministerioak emana. 

 Erreferentziak 

 Kanpo estekak 

Kategoria:Espainiako zinema ekoizleak